b'\n_START_ARTICLE_\nSlavko Kuli\xc4\x87\n_START_PARAGRAPH_\nSlavko Kuli\xc4\x87 (* Razvo\xc4\x91e, Oklaj, 21. kolovoza 1941.), hrvatski filozof, politolog, ekonomist i sociolog.\n_START_SECTION_\n\xc5\xbdivotopis\n_START_PARAGRAPH_\nOsnovnu \xc5\xa1kolu zavr\xc5\xa1io je u Oklaju, srednju u Splitu. Zavr\xc5\xa1io je Ekonomski fakultet Sveu\xc4\x8dili\xc5\xa1ta u Zagrebu, te se usavr\xc5\xa1avao u poljima filozofije, politologije, ekonomije, prava i sociologije u Zagrebu, Beogradu i Ljubljani._NEWLINE_Znanstveni savjetnik i profesor je na Ekonomskom institutu od 1970. godine kao predstojnik Odjela za me\xc4\x91unarodne odnose; Odjela za strate\xc5\xa1ka istra\xc5\xbeivanja, te Odjela za interdisciplinarna istra\xc5\xbeivanja opstanka i razvoja \xc5\xbeivota na planetu Zemlji._NEWLINE_Predsjednik je Znanstvenog dru\xc5\xa1tva ekonomista Hrvatske od 2002._NEWLINE_Ljudsko nastojanje i stremljenje Slavka Kuli\xc4\x87a mo\xc5\xbee se u cjelini staviti u kontekst globalizacije humanizma naspram globalizacije nasilja u svijetu i kao takvo je poznato svjetskoj znanstvenoj zajednici za polje o\xc4\x8dovje\xc4\x8davanja ljudskoga roda umjesto njegovog ras\xc4\x8dovje\xc4\x8davanja, za kulturni mem morala umjesto kulturnog mema profita. Na razini sintezne inteligencije zala\xc5\xbee se za mir kao kulturnu vrijednost na razini pojedinog naroda, ali i na razini ljudskog roda (\xc4\x8dovje\xc4\x8danstva).'